CELEX: 32013R1040
Language: lt
Date: 2013-10-24 00:00:00
Title: 2013 m. spalio 24 d. Komisijos įgyvendinimo reglamentas (ES) Nr. 1040/2013 dėl leidimo naudoti preparatą, kurį sudaro endo-1,4-beta-ksilanazė, gauta iš Trichoderma reesei (MUCL 49755), ir endo-1,3(4)-beta-gliukanazė, gauta iš Trichoderma reesei (MUCL 49754), kaip pašarų priedą, skirtą penimosioms kiaulėms, penimosioms retesnių rūšių kiaulėms, išskyrus Sus scrofa domesticus , ir mėsiniams kalakutams (leidimo turėtojas – bendrovė „Aveve NV“ ) Tekstas svarbus EEE

25.10.2013   
            
            
               LT
            
            
               Europos Sąjungos oficialusis leidinys
            
            
               L 283/46
            
         KOMISIJOS ĮGYVENDINIMO REGLAMENTAS (ES) Nr. 1040/2013
   2013 m. spalio 24 d.
   dėl leidimo naudoti preparatą, kurį sudaro endo-1,4-beta-ksilanazė, gauta iš Trichoderma reesei (MUCL 49755), ir endo-1,3(4)-beta-gliukanazė, gauta iš Trichoderma reesei (MUCL 49754), kaip pašarų priedą, skirtą penimosioms kiaulėms, penimosioms retesnių rūšių kiaulėms, išskyrus Sus scrofa domesticus, ir mėsiniams kalakutams (leidimo turėtojas – bendrovė „Aveve NV“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti preparatą, kurį sudaro endo-1,4-beta-ksilanazė, gauta iš Trichoderma reesei (MUCL49755), ir endo-1,3(4)-beta-gliukanazė, gauta iš Trichoderma reesei (MUCL 49754), pagal naują paskirtį. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo pagal naują paskirtį naudoti preparatą, kurį sudaro endo-1,4-beta-ksilanazė, gauta iš Trichoderma reesei (MUCL 49755), ir endo-1,3(4)-beta-gliukanazė, gauta iš Trichoderma reesei (MUCL 49754), kaip penimosioms kiaulėms, penimosioms retesnių rūšių kiaulėms, išskyrus Sus scrofa domesticus, ir mėsiniams kalakutams skirtą pašarų priedą, skirtiną prie priedų kategorijos „zootechniniai priedai“;
            
         
               (4)
            
            
               leidimas naudoti šį preparatą mėsinių viščiukų lesaluose buvo suteiktas dešimties metų laikotarpiui Komisijos reglamentu (EB) Nr. 1091/2009 (2), nujunkytų paršelių pašaruose – Komisijos reglamentu (EB) Nr. 1088/2011 (3), o vištų dedeklių ir retesnių rūšių mėsinių ir dėsliųjų naminių paukščių lesaluose – Komisijos įgyvendinimo reglamentu (ES) Nr. 989/2012 (4);
            
         
               (5)
            
            
               Europos maisto saugos tarnyba (toliau – Tarnyba) 2013 m. kovo 12 d. priimtoje nuomonėje (5) patvirtino ankstesnes išvadas, kad siūlomomis sąlygomis naudojant preparatą, kurį sudaro endo-1,4-beta-ksilanazė, gauta iš Trichoderma reesei (MUCL 49755), ir endo-1,3(4)-beta-gliukanazė, gauta iš Trichoderma reesei (MUCL 49754), nedaromas nepageidaujamas poveikis gyvūnų sveikatai, žmonių sveikatai ar aplinkai. Tarnyba padarė išvadą, kad priedas gali pagerinti penimųjų kiaulių zootechninius rodiklius ir kad šią išvadą galima taikyti penimosioms antraeilių rūšių kiaulėms, išskyrus Sus scrofa domesticus. Tarnyba taip pat padarė išvadą, kad priedas gali pagerinti mėsinių kalakutų galutinį svorio prieaugį ir pagerinti pašarų kiekio ir prieaugio santykį. Tarnyba nemano, kad reikėtų nustatyti konkrečius stebėjimo po pateikimo rinkai reikalavimus. Be to, ji patvirtino pašaruose esančio pašarų priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (6)
            
            
               šio preparato, kurį sudaro endo-1,4-beta-ksilanazė, gauta iš Trichoderma reesei (MUCL 49755), ir endo-1,3(4)-beta-gliukanazė, gauta iš Trichoderma reesei (MUCL 49754), vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  2009 m. lapkričio 13 d. Komisijos reglamentas (EB) Nr. 1091/2009 dėl leidimo endo-1,4-beta-ksilanazės, gautos iš Trichoderma reesei (MUCL 49755), ir endo-1,3(4)-beta-gliukanazės, gautos iš Trichoderma reesei (MUCL 49754), fermentinį preparatą naudoti kaip mėsinių viščiukų pašarų priedą (leidimo turėtojas „Aveve NV“) (OL L 299, 2009 11 14, p. 6).
   
      (3)  2011 m. spalio 27 d. Komisijos įgyvendinimo reglamentas (ES) Nr. 1088/2011 dėl leidimo endo-1,4-beta-ksilanazės, gautos iš Trichoderma reesei (MULC 49755), ir endo-1,3(4)-beta-gliukanazės, gautos iš Trichoderma reesei (MULC 49754), fermentinį preparatą naudoti kaip nujunkytų paršelių pašarų priedą (leidimo turėtojas – „Aveve NV“) (OL L 281, 2011 10 28, p. 14).
   
      (4)  2012 m. spalio 25 d. Komisijos įgyvendinimo reglamentas (ES) Nr. 989/2012 dėl leidimo naudoti endo-1,4-beta-ksilanazę, gautą iš Trichoderma reesei (MULC 49755), ir endo-1,3(4)-beta-gliukanazę, gautą iš Trichoderma reesei (MULC 49754), kaip pašarų priedą, skirtą vištoms dedeklėms ir retesnių rūšių mėsiniams ir dėsliesiams naminiams paukščiams (leidimo turėtojas „Aveve NV“)
   (OL L 297, 2012 10 26. p. 11.)
   
      (5)  EFSA leidinys, 2013 m.; 11(4):3171 ir EFSA leidinys, 2013 m.; 11(4):3172.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai
                  
               
            
                  4a9
               
               
                  „Aveve NV“
               
               
                  Endo-1,4-beta-ksilanazė
                  EC 3.2.1.8
                  Endo-1,3(4)-beta-gliukanazė
                  EC 3.2.1.6
               
               
                  
                               
                           
                           
                              
                                 Priedo sudėtis
                              
                              preparatas, kurį sudaro endo-1,4-beta-ksilanazė, gauta iš Trichoderma reesei (MUCL 49755), ir endo-1,3(4)-beta-gliukanazė, gauta iš Trichoderma reesei (MUCL 49754), kurio mažiausias aktyvumas: 40 000 XU (1) ir 9 000 BGU (2)/g Kieto arba skysto pavidalo
                           
                        
                               
                           
                           
                              
                                 Veikliosios medžiagos apibūdinimas
                              
                              endo-1,4-beta-ksilanazė, gauta iš Trichoderma reesei (MUCL 49755) ir endo-1,3(4)-beta-gliukanazė, gauta iš Trichoderma reesei (MUCL 49754)
                           
                        
                               
                           
                           
                              
                                 Analizės metodas
                                  (3)
                              
                              Priede esančios veikliosios medžiagos apibūdinimas:
                              
                                          —
                                       
                                       
                                          kolorimetrinis metodas, pagrįstas dinitrosalicilo rūgšties reakcija su redukuojančiaisiais angliavandeniais, gautais endo-1,4-beta-ksilanazei reaguojant su ksilano turinčiu substratu;
                                       
                                    
                                          —
                                       
                                       
                                          kolorimetrinis metodas, pagrįstas dinitrosalicilo rūgšties reakcija su redukuojančiaisiais angliavandeniais, gautais endo-1,3(4)-beta-gliukanazei reaguojant su beta gliukano turinčiu substratu.
                                       
                                    Pašaruose esančių veikliųjų medžiagų apibūdinimas:
                              
                                          —
                                       
                                       
                                          kolorimetrinis metodas, taikomas matuojant vandenyje tirpų dažiklį, endo-1,4-beta-ksilanazės atpalaiduotą iš su dažikliu skersiniu ryšiu susieto kviečių arabinoksilano substrato;
                                       
                                    
                                          —
                                       
                                       
                                          kolorimetrinis metodas, taikomas matuojant vandenyje tirpų dažiklį, endo-1,3(4)-beta-gliukanazės atpalaiduotą iš su dažikliu skersiniu ryšiu susieto miežių beta gliukano substrato.
                                       
                                    
                        
               
                  Penimosios kiaulės
                  Penimosios antraeilių rūšių kiaulės, išskyrus Sus scrofa domesticus.
                  Mėsiniai kalakutai
               
               
                  —
               
               
                  4 000 XU
                  900 BGU
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                           
                        
                              2.
                           
                           
                              Naudoti pašaruose, kuriuose yra daug nekrakmolinių polisacharidų (daugiausia beta-gliukanų ir arabinoksilanų).
                           
                        
                              3.
                           
                           
                              Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.
                           
                        
               
                  2023 m. lapkričio 14 d.
               
            
         (1)  1 XU – fermento, kuris, esant pH 4,8 ir 50 °C temperatūrai, iš avižų speltos ksilano per minutę atpalaiduoja 1 mikromolį redukuojančiųjų cukrų (ksilozės ekvivalentais), kiekis.
      
         (2)  1 BGU – fermento, kuris, esant pH 5,0 ir 50 °C temperatūrai, iš miežių beta gliukano per minutę atpalaiduoja 1 mikromolį redukuojančiųjų cukrų (celobiozės ekvivalentais), kiekis.
      
         (3)  Išsamų analizės metodų aprašymą galima rasti etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx